Lixa negra

A lixa negra,Lahuerta e Vázquez (2000), p. 189. Centrophorus squamosus, é unha especie de tiburón da familia dos centrofóridos que se distribúe polo Atlántico oriental, desde Islandia até o cabo da Boa Esperanza; polo océano Índico occidental e polo oeste do Pacífico, nas costas de Honshu (Xapón), Filipinas, sueste de Australia e Nova Zelandia.

 Características 
De até 158 cm de lonxirtude máxima, ten dúas aletas dorsais con espiñas, a primeira relativamente baixa e longa, carecendo de aleta anal. Os ollos son grandes, e a pel, áspera.

 Hábitat e bioloxía 
Vive a entre os 230 e os 2.360 m de profundidade, pero polo xeral por debaixo dos 1.000 m. Aliméntase de peixes, cefalópodos e camaróns. A súa reprodución é ovovivípara, parindo as femias un máximo de 5 crías por camada.

 Estado de conservación 
Segundo a UICN, o seu estado de conservación é de especie vulnerábel.Centrolophus squamosus na Lista vermella da IUCN.  Consultada o 14/12/2012.
miniatura|150px|Cabeza.
 En Galicia 
A especie está citada en augas próximas a GaliciaRodríguez Villanueva et al. (1992), p. 93., predominando cinco veces os machos sobre as femias nas capturas Castor Guisande (2013) Tiburones, Rayas, Quimeras, Lampreas y Mixínidos de la Península Ibérica y Canarias. Ediciones Díaz de Santos, p. 112.

 Notas 

 Véxase tamén 

 Bibliografía 
 Compagno, Leonard; Marc Dando & Sarah Fowler (2005): Sharks of the World. New Jersey: Princeton University Press. ISBN 0-691-12072-2.
 Lahuerta Mouriño, Fernando e Francisco X. Vázquez Álvarez (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8, p. 189.
 Moreno, Juan A. (2004): Guía de los tiburones de aguas ibéricas, Atlántico nororiental y Mediterráneo. Barcelona: Ediciones Omega. ISBN 978-84-282-1367-7.
 Nelson, Joseph S. (2006): Fishes of the World. John Wiley & Sons. ISBN 0-471-25031-7.
 Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns. Vigo: Edicións Xerais de Galicia. ISBN 84-7507-654-8.

 Outros artigos 
 Tiburóns
 Lixas

 Ligazóns externas 
 Centrophous squamosus en FishBase.  Consultada o 14/12/2012.
 Centrophous squamosus en ITIS.  Consultada o 14/12/2012.

Categoría:Animais descritos en 1788